CELEX: 62020TN0525
Language: da
Date: 2020-08-14 00:00:00
Title: Sag T-525/20: Sag anlagt den 14. august 2020 — ITD og Danske Fragtmænd mod Kommissionen

16.11.2020   
            
            
               DA
            
            
               Den Europæiske Unions Tidende
            
            
               C 390/38
            
         
      Sag anlagt den 14. august 2020 — ITD og Danske Fragtmænd mod Kommissionen
      (Sag T-525/20)
      (2020/C 390/55)
      Processprog: engelsk
      
         Parter
      
      
         Sagsøgere: ITD, Brancheorganisation for den danske vejgodstransport (Padborg, Danmark) og Danske Fragtmænd A/S (Åbyhøj, Danmark) (ved advokat L. Sandberg-Mørch)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Europa-Kommissionens afgørelse C(2020) 3006 final af 12. maj 2020 i statsstøttesag SA.52489 (2018/FC) — Danmark, og i statsstøttesag SA.52658 (2018/FC) — Sverige (Påstået statsstøtte til PostNord Logistics) annulleres.
               
            
                  —
               
               
                  Kommissionen tilpligtes at betale sagsøgernes omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat et enkelt anbringende, hvormed det gøres gældende, at Kommissionen har tilsidesat sin pligt til at indlede den formelle undersøgelsesprocedure.
      
                  —
               
               
                  Sagsøgerne har henvist til beviser for alvorlige vanskeligheder vedrørende varigheden af og omstændighederne ved den indledende undersøgelsesprocedure.
               
            
                  —
               
               
                  Sagsøgerne har yderligere henvist til, at sagsøgte har foretaget en utilstrækkelig og ufuldstændig analyse af tilregnelsen af kapitaltilførslen, og navnlig til:
                  
                              —
                           
                           
                              En utilstrækkelig og ufuldstændig analyse, idet Kommissionen ikke har støttet sig på nøjagtige, pålidelige og sammenhængende data.
                           
                        
                              —
                           
                           
                              Alvorlige vanskeligheder som fremgår af, at Kommissionen begik en fejl, da den fastslog, at beslutningen om at yde kapitaltilførslen blev truffet af PostNord Group AB og ikke af PostNord AB.
                           
                        
                              —
                           
                           
                              Alvorlige vanskeligheder som fremgår af, at Kommissionen begik en fejl, da den fastslog, at PostNord AB’s bestyrelses beslutning om at yde kapitaltilførslen ikke kan tilregnes den danske og den svenske stat.
                           
                        
            
                  —
               
               
                  Endelig har sagsøgerne henvist til en utilstrækkelig og ufuldstændig analyse af Post Danmark A/S’ krydssubsidiering af PostNords logistikomkostninger.